в референтния период за дохода (например шест месеца).
 1.4.2.1 Получавани редовни парични трансфери между домакинствата (HY080G)
 Получаваните редовни парични трансфери между домакинствата се отнасят за получавани редовни плащания, дори и само веднъж годишно, които са на разположение за финансиране на (редовни) разходи за потребление.
 Понятието обхваща:
 —
 задължителна издръжка на съпруга/та и издръжка на дете;
 —
 доброволна издръжка на съпруга/та и издръжка на дете, получавани редовно;
 —
 редовно парично подпомагане от лица, които са различни от членовете на домакинството;
 —
 редовно парично подпомагане от домакинства в други държави.
 То не включва:
 —
 безплатно или субсидирано жилищно настаняване, предоставяно от друго домакинство (което е включено в понятието „Приспаднат наем“);
 —
 наследство и други капиталови трансфери, т.е. трансфери, получени от други домакинства, които домакинството не счита като изцяло на разположение за потребление в рамките на референтния период за дохода;
 —
 подаръци и други големи, еднократни и неочаквани парични потоци, като например еднократни суми за покупка на кола, къща или други подобни, или които да бъдат запазени за дългосрочно потребление (за повече от една година напред);
 —
 издръжка или помощ, плащана от правителство (централно или местно), ако поради някаква причина съпруг не плаща издръжката на другия съпруг или издръжката на дете. Платената от правителството сума следва да се отчете в семейните надбавки (променлива HY050).
 1.4.2.2 Получена издръжка (HY081G)
 Издръжката включва:
 —
 задължителна издръжка на съпруга/та и издръжка на дете;
 —
 доброволна издръжка на съпруга/та и издръжка на дете, получавана редовно.
 Издръжката се отнася за получаване на плащания за деца и/или бивши съпрузи, които може да идват от същата или от друга държава.
 Издръжката не включва:
 —
 редовно парично подпомагане (различно от издръжка) от лица, които са различни от членовете на домакинството;
 —
 редовно парично подпомагане (различно от издръжка) от домакинства в други държави;
 —
 безплатно или субсидирано жилищно настаняване, предоставяно от друго домакинство (което е включено в понятието „Приспаднат наем“);
 —
 наследство и други трансфери на капитал, т.е. трансфери, получени от други домакинства, за които домакинството не счита, че са изцяло на разположение за потребление в рамките на референтния период за дохода;
 —
 подаръци и други големи, еднократни и неочаквани парични потоци, като например еднократни суми за покупка на кола или къща, или които да бъдат запазени за дългосрочно потребление (за повече от една година напред);
 —
 издръжка или помощ, плащана от правителство (централно или местно), ако поради някаква причина съпруг не плаща издръжката на другия съпруг или издръжката на дете. Платената от правителството сума следва да се отчете в семейните надбавки (променлива HY050).
 1.5. Други получени доходи
 1.5.1. Доход, получен от лица на възраст под 16 години (HY110G)
 Доходът, получен от лица на възраст под 16 години, се определя като брутния доход, получен от всички членове на домакинството на възраст под 16 години по време на референтния период за дохода.
 Това не включва:
 —
 трансферите между членовете на домакинството;
 —
 доход, събран на равнище домакинство (т.е. променливите HY040G, HY050G, HY060G, HY070G, HY080G и HY090G).
 1.6. Плащане на лихви
 1.6.1. Лихва, изплащана върху ипотечен кредит (HY100G)
 Лихвата, изплащана върху ипотечен кредит, се отнася